**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [www.eakp.gr](http://www.eakp.gr), email: info@eakp.gr

 **Λαμία 26 Μαΐου 2021**

ΑΝΑΚΟΙΝΩΣΗ

Για τα αποτελέσματα του Δ.Σ. στις 18/5/2021

**Συναδέλφισσες – Συνάδελφοι**

Μετά την άρση των περιοριστικών μέτρων λόγο της πανδημίας, πραγματοποιήθηκε δια ζώσης **στις 18/5/21 ημέρα Τρίτη και ώρα 10:00 το Δ.Σ. της Ένωσης μας.**  Δεν μας προκάλεσε έκπληξη το γεγονός ότι τα θέματα που υπήρχαν στην ημερήσια διάταξη και χωρίς διάθεση υποβιβασμού τους από την μεριά μας, ήταν πολύ πίσω από τις ανάγκες και τα χρόνια προβλήματα των πυροσβεστών.

Στο ίδιο έργο θεατές και σαν να μην πέρασε μια μέρα το διοικητικό συμβούλιο εξελίχθηκε με τις παρατάξεις του κυβερνητικού συνδικαλισμού να κινούνται στα ίδια πλαίσια που κινούνται πάντα. **Χωρίς κανέναν στόχο και διάθεση για την επίλυση των κύριων προβλημάτων μας**.

Βρισκόμαστε στην αρχή της αντιπυρικής περιόδου και τα καυτά προβλήματα παραμένουν ανεπίλυτα. Το **«παραμύθι»** που ειπώθηκε περίπου πριν ένα χρόνο, (ότι χρειάζεται διευκρίνηση των άρθρων του Νόμου **4662/20** με συμπληρωματικές διαταγές από το Αρχηγείο για να δοθεί λύση), **δεν έχει ευτυχισμένο τέλος**.

Η συνάντηση με τον Αρχηγό τον περασμένο Οκτώβριο, όποια υπόσχεση και να έδωσε από την πλευρά της η φυσικής ηγεσία για την ορθολογιστική χρήση των επιφυλακών, εξανεμίστηκε πριν την αντιπυρική περίοδο. Είδαμε τα αποτελέσματα από την αρχή του χρόνου και τα πρόσφατα γεγονότα δείχνουν τι θα επακολουθήσει το καλοκαίρι, **με την χιονόπτωση, τους σεισμούς στην Ελασσόνα, τον Κινέζικό πύραυλο, τα ασφαλιστικά μέτρα λόγο των κινητοποιήσεων των εργαζομένων κτλ..** Στην συνέχεια όλων αυτών έχουμε μία συνεχιζόμενη κατάσταση:

* Οι επιφυλακές με την μορφή που τις έχουμε ζήσει μετά από την ψηφίσει του νόμου **με αφορμή εκτός των άλλων και τους δείκτες επικινδυνότητας,** **διαλύουν το σταθερό χρόνο εργασίας μας** και ήρθαν για να παραμείνουν.
* **Ο νέος κανονισμός μεταθέσεων**, με τους υπεράριθμους των υπηρεσιών που προέκυψαν με την νέα κατανομή και μέσα από ένα παμπάλαιο οργανόγραμμα, τις εξαετίες, τις μετακινήσεις, **την παράταση του χρόνου αρκετών αποσπάσεων**, το φιάσκο με την μοριοδότηση οδηγούν για δεύτερη χρόνια στο ξεσπίτωμα πολλές οικογένειες συναδέλφων.
* **Η υγιεινή και ασφάλεια παραμένει στα αζήτητα**, το ίδιο και η αναγνώριση του επαγγέλματος ως **Β.Α.Ε.**  Η έλλειψη επαρκούς καθαριότητας και Μ.Α.Π. στους χώρους των πυροσβεστικών υπηρεσιών περιορίζετε σε ένα αντισηπτικό και εγκυμονεί τεράστιους κινδύνους, ειδικά εδώ στην περιφέρειά μας έτσι όπως αποτυπώθηκε σε απόλυτους αριθμούς σε σχετική παρέμβαση της Ε.Α.Κ.Π. προς τους αρμόδιους υπουργούς στην αρχή τις πανδημίας ( βλ. eakp.gr ).
* Οι πυροσβέστες είναι εκτεθειμένοι σε όλες τις καιρικές συνθήκες και την υψηλή θερμοκρασία όταν εκτελούν την υπηρεσία τους στα δασικά περιπολικά. Η συνεχής έκθεση των συναδέλφων καταπονεί και εξαντλεί τον οργανισμό τους **με άσχημες συνέπειες στην υγεία τους και στην ασφάλειά τους.** Καμία ενημέρωση και λύση για να συστεγαστούν αυτά τα περιπολικά μια και η παράταξη μας το έβαλε ως θέμα στο προηγούμενο διοικητικό συμβούλιο όπως και καμία λύση για τα παραπάνω.

Για τα θέματα **2ο** & **3ο** αποφασίστηκε αντίστοιχα να πραγματοποιηθεί η γενική συνέλευση στο τέλος της αντιπυρικής περιόδου και να γίνουν κινητοποιήσεις, με την επίσκεψη σε τέσσερις υπηρεσίες μέχρι το τέλος του μήνα.

Στο **4ο** θέμα που αφορούσε τα κτιριακά προβλήματα, πληροφορηθήκαμε και **είναι απορίας άξιο**, ότι στην επιτροπή για τις κτιριακές υποδομές της Περιφέρειας Στερεάς η οποία θα καταγράφει τα προβλήματα των κτιρίων που συγκροτήθηκε από την κυρ Περιφερειάρχη, **«πρωταγωνιστικό ρόλο»** έχουν ο Πρόεδρος και ο αναπληρωτής γραμματέας του Σωματείου μας.

Εύλογο το ερώτημα πως είναι δυνατόν εκλεγμένα μέλη να είναι σε αυτές τις επιτροπές που συστήνονται από την φυσική μας ηγεσία; **Τα συμπεράσματα δικά σας!!!**

**Ως Ε.Α.Κ.Π. για άλλη μια φορά τους προκαλούμε έστω και τώρα να αφήσουν τις φθηνές δικαιολογίες και να οργανώσουν των αγώνα για την ανατροπή του Ν.4662/2020 και την διεκδίκηση λύσεων των πάγιων και χρόνιων προβλημάτων μας.**

**Αξιοποιώντας τον μοναδικό δοκιμασμένο και αποτελεσματικό τρόπο για την αντιμετώπιση της εργασιακής κόλασης που ζούμε, που είναι ένας και αναντικατάστατος.**

**ΜΑΖΙΚΕΣ ΑΓΩΝΙΣΤΙΚΕΣ ΚΙΝΗΤΟΠΟΙΗΣΕΙΣ**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**